kardosdrur/scandi-wiki huggingface dataset:
Astrid Glenner-Frandsen

Astrid Glenner-Frandsen (født 11. april 1993) er en dansk atlet medlem af Københavns IF og fra 2020 Sparta Atletik.

Glenner-Frandsen dimitterede fra Rysensteen Gymnasium 2013, har gået på Gerlev Idrætshøjskole og gik 2017-2018 på UC Santa Barbara.

Glenner-Frandsen var med på det danske 4 x 100 meterhold som blev nummer otte ved stafet-VM i Yokohama, Japan 2019 og satte dansk rekord med 43,90. Den danske kvartet bestod derudover af Ida Karstoft, Mette Graversgaard og Mathilde Kramer (til finalen var Karstoft skadet og erstattet af Louise Østergaard).

6. juni 2019 slog Glenner-Frandsen med tiden 11,39 i +1.9 m/s vind den 36-årige danske rekord på 100 meter på 11,42 (0,9) sat af Dorthe A. Rasmussen i 1983. Hun løb tiden i indledende heat ved et stævne i Skara i Sverige, i finalen løb hun 11,33 men med for meget vind på +2.6 m/s.

I 2021 satte hun dansk rekord på 60 meter med først 7,33 sekunder i februar 2021,
siden til 7,32 sekunder ved EM i Toruń den 7. marts 2021.

Danske mesterskaber 
  2019 60 meter-inde
  2018 200 meter
 2018 100 meter
  2017 100 meter
  2017 200 meter

Personlige rekorder 
Udendørs
 100 meter: 11,39 (2019 Dansk rekord)
 150 meter: 17,94 (2018)
 200 meter: 23,93 (2019)
Indendørs
 50 meter: 6,73 (2017)
 60 meter: 7,32 (2021 Dansk rekord)
 200 meter: 24,18 (2019)

Referencer

Eksterne henvisninger 

 Astrid Glenner-Frandsen profil hos Dansk Atletik Forbund
 

Sprintere fra Danmark
Atleter fra Københavns IF
Atleter ved sommer-OL 2020 
Deltagere for Danmark ved sommer-OL 2020
Dan Folke

Dan Folke (født 11. marts 1906 på Frederiksberg, død 16. september 1954 i København) var en dansk komponist, tekstforfatter, forlags- og teaterdirektør.

Han blev student i 1924 fra Frederiksberg Gymnasium, og havde da allerede skrevet flere melodier til københavnske revyer Scala Revyen, Co-Optimisterne og Apolloteatret.
Han kom i boghandlerlære på C.A. Reitzels Forlag og var ansat der til 1928. Efter læretiden blev han 1928 knyttet til Wilhelm Hansen indtil 1936. I to sæsoner, 1936 og 1937, var Folke direktør for Bellevueteatret og kom derefter tilbage til Reitzels forlag 1938-39, denne gang som direktør. 1939 ansattes han som prokurist i virksomhederne under Egmont H. Petersens Fond og blev i 1942 direktør. Her var det især bladudgivelsen han tog sig af og det blev ham som bl.a. indførte Reader's Digest og Walt Disneys blade på det danske marked.

Sammen Arvid og Børge Müller skrev han teksterne til "Glemmer du" og "Gå med i lunden".

Eksterne henvisninger

Referencer 

Komponister fra Danmark
Direktører fra Danmark
Albert Ranning

Albert Ranning født 1998, er en dansk atlet medlem af Københavns IF.

Ranning deltog ved EM-U23 2019 i Gävle i Sverige, hvor han blev nummer 24 på 100 meter med tiden 11,00.

Danske mesterskaber 
  2019 100 meter
  2019 200 meter-inde
  2018 4x100 meter
  2017 4x100 meter

Personlige rekorder 
Ude
 100 meter: 10,40 2019
 150 meteer: 16,47 2018
 200 meter: 21,32 2019
 300 meter: 35,25 2018
 Længdespring: 6,83 2015
 Højdespring: 1,90 2014
Inde
 60 meter: 6,96 2019
 200 meter: 22,22 2018

Eksterne henvisninger 

 Albert Ranning profil hos Dansk Atletik Forbund
 

Sprintere fra Danmark
Atleter fra Københavns IF
Næstved Svømmehal

Næstved Svømmehal er en svømmehal i Næstved på Sydsjælland, der blev opført i 1968-69. Den er tegnet af arkitekten Birger Nordsted-Jørgensen, og bliver betegnet som hans svendestykke. Svømmehallen ligger på Nygårdsvej i den sydlige del af byen. Bygningen er kendetegnet ved et højt buetag, der har sig lavpunkt midt over svømmehallen.

Hallen indeholder et bassin på 25 m og et mindre bassin på 12 m. Der er desuden vipper, et børnebassin og sauna.

Planer om et nyt stort svømmecenter i byen, har dog affødt debat angående om det kan svare sig at renovere svømmehallen for at bevare den, da bygningen er temmelig slidt og visse dele af den karakteristiske tagkonstruktion er begyndt at forvitre.

Referencer

Eksterne henvisninger 
 Næstved Svømmehal

Svømmehaller i Danmark
Svømmehal
Svømmehal
Le Train Bleu (restaurant)

Le Train Bleu ("Det Blå Tog") er en restaurant, der er indrettet op togstationen Gare de Lyon Paris, France. I 1972 blev den erklæret for et Monument Historique.

Restauranten blev oprindeligt etableret til Exposition Universelle (1900). Hvert af de ornamenterede rum er tematiserede så de repræsenterer byer og regioner i frankrig. De blev dekoreret med 41 malerier af nogle af dattidens mest populære kunstnere.

Oprindelig blev restauranten kaldt "Buffet de la Gare de Lyon", men den blev omdøbt til det nuværende "Le Train Bleu" i 1963, opkaldt efter det berømte tog af samme navn.

Kunstnere der har dekoreret Le Train Bleu 

 Charles Bertier
 Eugène Burnand
 Eugène Dauphin
 Guillaume Dubufe
 François Flameng
 Henri Gervex
 Gaston La Touche
 Max Leenhardt
 Albert Maignan
 Frédéric Montenard
 Jean-Baptiste Olive
 Edmond Marie Petitjean
 Albert Rigolot
 Édouard Rosset-Granger
 Paul Saïn
 Gaston Casimir Saint-Pierre

Le Train Bleu i film 
Restauranten har optrådt i adskillige film, inklusive:
 1972: Travels with My Aunt, instrueret af George Cukor
 1973 The Mother and the Whore, instrueret af Jean Eustache
 1990: Nikita, instrueret af Luc Besson
 1998: Place Vendôme, instrueret af Nicole Garcia
 2003: Filles uniques, instrueret af Pierre Jolivet
 2007: Mr. Bean's Holiday, instrueret af Steve Bendelack
 2009: Micmacs, instrueret af Jean-Pierre Jeunet

Referencer

Eksterne henvisninger 

 

Restauranter i Frankrig
Kultur i Paris
Osvald Johansen

Osvald Frederik Vilhelm Johansen (28. oktober 1892 i Thisted – ?) var en dansk atlet, løber og assistent. Han løb for Østerbro-klubben Københavns FF og var 1913 med til at sætte dansk rekord i 20 km kolonneløb med holdet; Viggo Pedersen, Lauritz Christiansen, Emanuel Hultmann, Johannes Granholm Christensen tiden var 1:15,01.

Eksterne kilder/henvisninger 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.

Langdistanceløbere fra Danmark
Atleter fra Københavns IF
Personer fra Thisted
Erik Jørgensen Møbelfabrik

Erik Jørgensen Møbelfabrik eller blot Erik Jørgensen er en dansk møbelproducent. Selskabet har både sine egne designere og arbejder med eksterne designere. Virksomheden er opkaldt efter møbelarkitekten Erik Jørgensen, som grundlagde den i 1954.

Historie 
Erik Jørgensen grundlagde sit firme i et lille værksted i Svendborg i 1954. I løbet af få år havde det udviklet sig til et velrenomeret møbelpolstrings-selskab.

Designere 
 Foersom og Hiort-Lorenzen
 Louise Campbell
 Poul M. Volther
 Anne-Mette Jensen og Morten Ernst 
 Niels Gammelgaard
 Hans Wegner
 David Lewis
 Erik Ole Jørgensen
 Jørgen Gammelgaard
 Tine Mouritsen og Mia Sinding
 Hannes Wettstein

Møbler 
 Ox chair (Wegner)
 Corona chair (Volther)
 In Duplo sofa (Jensen & Ernst)

Priser 
 Wallpaper Design Award (sofa kategori) for *'In Duplo'' sofa

Referencer

Eksterne henvsininger 
 

Møbelproducenter i Danmark
Svendborg
Danske virksomheder etableret i 1954
Pakhus 48

Pakhus 48 er et tidligere varehus i Københavns Frihavn i Danmark, som nu huser showrooms for forskellige design- og møbelselskaber. Det er ejet af København By og Havn, og bygningen har et areal på omkring 3.000 m2.

Selskaber 
Virksomheder med showrooms i Pakhus 48
 Fritz Hansen
 Kvadrat
 Erik Jørgensen
 Grid
 VOLA
 Montana Møbler
 Luceplan
Green Square Copenhagen

Referencer

Eksterne henvisninger 
 

Københavns Havn
Design fra Danmark
Et møde i Videnskabernes Selskab

Et møde i Videnskabernes Selskab er et maleri af P.S. Krøyer fra 1897. Et møde i Videnskabernes Selskab blev Krøyers største arbejde rent arealmæssigt (266,7 x 519,4 cm).

Bestillingsarbejde 
Krøyer fik mange bestillinger på portrætter fra slutningen af 1880'erne. Opgaverne blev mere krævende med tiden som hans ry steg. Et møde i Videnskabernes Selskab, et gruppeportræt med 51 personer, var en stor opgave, der er malet 1896-97 efter forudgående skitser. Edvard Holm foreslog, som formand for Carlsbergfondets direktion, i 1895, at Krøyer skulle male gruppeportrættet til ophængning i fondets bygning, der var under opførelse overfor Glyptoteket. Den egentlige forslagsstiller var dog Andres Peter Weis, der var kontorchef i Kulturministeriet.

Skitser 
Under forberedelsen til det endelige maleri lavede Krøyer flere skitser, både blyantstegninger og oliemalerier. En kompositionsskitse (olie på lærred, 32 x 55 cm), hvor man ser, at foredragsholderen er filologen Johan Ludvig Heiberg. På det endelige maleri ses han helt venstre, og foredragsholderen er Japetus Steenstrup, der står ved en tavle med kridt i højre hånd. Han er den eneste der taler, de 50 andre lytter.

Malerier fra 1897
Malerier af P.S. Krøyer
Leirfjorden (Sørfold)

Leirfjorden er en fjordarm af Sørfolda i Sørfold kommune i  Nordland fylke i Norge. Den går  19 kilometer i nordøstlig retning fra indløbet mellem Styrkesneshaugen i nord og Stornesodden i syd. Ved Kobbhammarnes deler fjorden sig i en nordlig arm, Kobbelvvågen, og en sydlig arm, Sørfjorden, som hver har en lengde på knap to kilometer.

På nordsiden af fjorden går Ytterfjellet og Kvanntoaksla (715 moh.) fra mundingen og østover til Bonnådalen med udløbet af Bonnåelva. Videre ind mod fjordbunden stiger Høgbergfjellet til 921 meters højde. På sydsiden ligger Aspenesfjellet (457 moh.), Kalviktuva (769 moh.) og Kati. Kobbhammaren (275 moh.) i fjordbunden skiller Kobbelvvågen og Sørfjorden hvor henholdsvis Kobbelven og Sørfjordelven har sine udløb.

Fylkesvej 612 og Fylkesvej 613  går langs nordsiden af Leirfjorden med bebyggelserne Ørnes, Engan, Leirfjordgård og det tidligere færgested Bonåsjøen i den indre del; videre udover ligger Kvantoland og Styrkesvik. I Elvkroken knyttes fylkesvejene til Europavej E6 som går langs den mere sparsomme bebyggelse på sydsiden af fjorden som hovedsagelig er koncentreret omkring Sørfjorden. Det tidligere færgested Sommerset ligger midtvejs mellem mundingen og fjordbunden.

Kilder og henvisninger 

Fjorde i Nordland

Sørfold
Leirfjorden

Leirfjorden er navnet på flere fjorde i Norge:

 Leirfjorden (Sørfold) – en arm af Sørfolda i Sørfold kommune i Nordland fylke.
 Leirfjorden (Helgeland) – en fjord i Alstahaug og Leirfjord kommuner i Nordland.
 Leirfjorden (Namdalseid) – en arm af Namsfjorden i Namdalseid kommune i Nord-Trøndelag.
Lyngby Boldklub sæson 2019-20

Lyngby Boldklub sæson 2019-20 er Lyngby Boldklubs 25. sæson i den bedste danske fodboldrække 3F Superligaen, og den 98. som fodboldklub. Udover Superligaen deltog klubben i DBU Pokalen. Foruden at have et hold i 3F Superligaen har Lyngby Boldklub yderligere senior hold i Reserveligaen, Sjælland Serie 2 og Sjælland Serie 4.

Christian Nielsen blev ansat som cheftræner i forrig sæson 2018-19.

Klub

Førsteholdets trænerstab

Klubadministration

Sponsor 
Betting- og casinoportalen Jetbull.

Stadion 
Op til sæsonen blev der sat spørgsmålstegn ved om Lyngby BK kunne få lov at spille på Lyngby Stadion, grundet for få siddepladser. Lyngby Boldklub afviste dog selv problemet.

Spillere

Førstehold

Transfers

Ind

Ud

Turneringer

Superligaen

Grundspil

Gruppe A

Resultater efter hver runder

Kampe 
Lyngby BK's kampe i sæsonen 2019-20.

Sydbank Pokalen

Træningskampe

Referencer 

Lyngby BK sæsoner
Danske fodboldklubbers sæson 2019-20
Herbert Weinrich

Herbert Weinrich (født 27. april 1932 i Berlin) er en forhenværende cykelrytter fra Tyskland. Hans foretrukne disciplin var banecykling, men kørte også på landevej. Weinrich var professionel fra 1947 til 1959.

Weinrich vandt ét seksdagesløb. Ved Seksdagesløbet i Aarhus i november 1954 blev det til en tredjeplads med makker Heinz Zoll, og ved løbet i februar 1955 blev parret nummer to, efter det danske vinderpar Kay Werner Nielsen og Evan Klamer.

Sammen med Zoll blev han i 1955 tysk mester i parløb.

Eksterne henvisninger 
 

Mandlige cykelryttere fra Tyskland
Personer fra Berlin
Ferdinand Bracke

Ferdinand Bracke (født 25. maj 1939 i Hamme) er en forhenværende cykelrytter fra Belgien. Hans foretrukne discipliner var både landevejscykling og banecykling. I 1968 blev han indehaver af timerekorden, og i 1971 vandt han Vuelta a España.

Ved Tour de France 1968 endte han på tredjepladsen. Han har vundet to etaper ved Tour de France.

Eksterne henvisninger 

 

Mandlige cykelryttere fra Belgien
Klaus Bugdahl

Klaus Bugdahl (født 24. november 1934 i Berlin, død 15. august 2023) var en cykelrytter fra Tyskland. Han kørte både landevejs- og banecykling og var aktiv fra 1954 til 1978. På bane vandt han adskillige medaljer ved EM.

Bugdahl vandt i 1955 det tyske mesterskaber i landevejscykling.

Han stillede til start ved 228 seksdagesløb og vandt de 37. Han kørte det sidste løb i 1978 i en alder af 43 år.

Referencer

Eksterne henvisninger 

 

Mandlige cykelryttere fra Tyskland
Personer fra Berlin
Julien Stevens

Julien Stevens (født 25. februar 1943 i Mechelen) er en forhenværende cykelrytter fra Belgien. Hans foretrukne disciplin var landevejscykling, men kørte også på bane. Han har været national mester i begge discipliner.

Stevens har deltaget i 72 seksdagesløb, hvor han vandt de fem. Ved den første udgave af Seksdagesløbet i Herning i 1974 blev det til en tredjeplads med makker Ferdinand Bracke.

Eksterne henvisninger 

 

Mandlige cykelryttere fra Belgien
Personer fra Mechelen
Pierre Iacoponelli

Pierre Iacoponelli (født 8. juli 1924, død 16. juni 2011) var en cykelrytter fra Frankrig. Hans foretrukne disciplin var banecykling. Han var professionel fra 1944 til 1955.

Iacoponelli deltog i flere seksdagesløb. Ved seksdagesløbet i Aarhus i februar 1955 til en tredjeplads med makker Ferdinando Terruzzi.

Eksterne henvisninger 

 

Mandlige cykelryttere fra Frankrig
Arie van Vliet

Arie Gerrit van Vliet (født 18. marts 1916 i Woerden, død 9. juli 2001 smst.) var en cykelrytter fra Holland. Hans foretrukne disciplin var banecykling. Ved OL 1936 vandt han guld og sølv. Mellem 1934 og 1957 vandt han 13 VM-medaljer, heraf fire af guld.

Ved VM i banecykling vandt van Vliet sølv i sprint både i 1934 og 1935.

Ved OL 1936 deltog van Vliet i to discipliner. I sprint besejrede han først en canadier, dernæst en østriger og en australier, inden han i semifinalen besejrede franskmanden Louis Chaillot med 1½ omgang. Finalen blev kørt som bedst af tre heats, og hans modstander var tyskeren Toni Merkens. I første heat førte Merkens ved sidste kurve, men van Vliet var ved at overhale ham, da Merkens pressede ham op i banden og holdt hjem. Manøvren var et klart brud på reglerne, og van Vliet hævede hånden i protest, hvilket juryen overvejede. Imidlertid gik andet heat i gang, inden afgørelsen fra juryen, og her vandt Merkens også. Han vandt dermed finalen trods hollændernes protester og krav om, at Merkens skulle diskvalificeres i første heat. Juryen endte dog med at idømme Merkens en straf på 100 rigsdaler, hvilket var højst ukonventionelt i amatørcykling. Resultatet stod ved magt, så Merkens fik guld, mens van Vliet fik sølv. Dagen efter sprintfinalen stillede van Vliet op i 1000 m på tid, og her vandt han i den olympiske rekordtid 1.12,0 minutter, 0,8 sekund foran franske Pierre Georget.

Samme år vandt van Vliet sit første VM-guld i sprint, da han besejrede Georget. Efter at være blevet professionel besejrede van Vliet belgiske Jef Scherens i VM-finalen 1938. På grund af anden verdenskrig blev der ikke afholdt verdensmesterskaber i flere år, og efter krigen vandt han VM-guld i 1948 og 1953, mens han i 1957 tabte sin sidste VM-finale i sprint til landsmanden Jan Derksen.

Van Vliet deltog også i flere seksdagesløb. Ved den første udgave af seksdagesløbet i Aarhus blev det i februar 1954 til en tredjeplads med makker Oscar Plattner.

Referencer

Eksterne henvisninger 

 

Mandlige cykelryttere fra Nederlandene
Deltagere for Holland ved sommer-OL 1936
Olympiske mestre fra Holland
Olympiske sølvmedaljevindere fra Holland
Heinz Zoll

Heinz Zoll (født 4. december 1926 i Magdeburg) er en forhenværende cykelrytter fra Tyskland. Hans foretrukne disciplin var banecykling, men han kørte også på landevej.

Zoll har deltaget i 40 seksdagesløb, hvor han vandt de to. Ved seksdagesløbet i Aarhus i november 1954 blev det til en tredjeplads med makker Herbert Weinrich, og ved løbet i februar 1955 blev parret nummer to, efter det danske vinderpar Kay Werner Nielsen og Evan Klamer.

Eksterne henvisninger 
 

Mandlige cykelryttere fra Tyskland
Personer fra Magdeburg
Roger Godeau

Roger Godeau (født 21. september 1920 i Veneux-Les Sablons, død 13. april 2000 i Bondoufle) var en cykelrytter fra Frankrig. Hans foretrukne disciplin var banecykling, men han kørte også på landevej.

Godeau deltog i 40 seksdagesløb, hvor han vandt de to. Første sejr var ved den første udgave af  seksdagesløbet i Aarhus, da han i februar 1954 vandt løbet sammen med makker Georges Senfftleben. Anden sejr kom i Paris.

Eksterne henvisninger 
 

Mandlige cykelryttere fra Frankrig
Wolfgang Schulze

Wolfgang Schulze (født 7. december 1940 i Berlin) er en forhenværende cykelrytter fra Tyskland. Han kørte både landevejs- og banecykling, og var aktiv fra 1961 til 1978.

Han har vundet sølv og bronze ved de tyske mesterskaber i landevejscykling.

Schulze stillede til start ved 135 seksdagesløb, og vandt de ti. Ved seksdagesløbet i Herning i 1975 kom han på andenpladsen med makker Klaus Bugdahl.

Eksterne henvisninger 

 

Mandlige cykelryttere fra Tyskland
Personer fra Berlin
Katie Taylor

Katie Taylor (født 2. juli 1986)  er en irsk bokser og tidligere fodboldspiller. I professionel boksning er hun for tiden den kvindelige letvægtverdensmester i alle forbund, hvor hun har haft WBA-titlen siden 2017, IBF- titlen siden 2018, WBO- titlen siden marts 2019 og WBC- titlen siden juni 2019.

I sin succesfulde amatørboksekarriere vandt Taylor fem guldmedaljer i træk ved Kvindermesterskabet, guld seks gange ved EM og guld fem gange ved EU-mesterskabet. Hun er enormt populær i Irland, hvor hun krediteres for at hæve profilen i kvindeboksning i ind-og udland. Hun betragtes som fremragende irsk atlet i sin generation,  og var flagskærer for Irland ved åbningsceremonien i ved de Olympiske Lege i London i 2012 før hun fortsatte med at vinde en olympisk guldmedalje i letvægsklassen.  Taylor blev professionel i 2016 under Matchroom Boxing, og er kendt for sin hurtige, aggressive boksestil.

Referencer

Eksterne henvisninger 

 
 Professionel boksning til Katie Taylor
 Katie Taylors karriere i billeder på den irske uafhængige
 Katie Taylor s olympiske guld vinde i billeder på RTÉ

Boksere fra Irland
Medaljevindere ved sommer-OL 2012
Boksere ved sommer-OL 2012
Olympiske mestre fra Irland
Pages with unreviewed translations
Leonardo Santos

Leonardo Silva dos Santos (født 5. februar 1980) er en brasiliansk MMA-udøver, der konkurrerer i Lightweight-divisionen i Ultimate Fighting Championship (UFC). Han har været professionel kæmper siden 2002 og har tidligere konkurreret i World Victory Road, BAMMA, og deltog i The Ultimate Fighter: Brasilien 2.

Ultimate Fighting Championship 
Santos mødte Kevin Lee den 12. december 2015 på UFC 194 .  Trods at være en betydelig underdog, vandt Santos kampen via TKO i første omgang og blev tildelt Performance of the Night-bonusprisen.   

Santos mødte Stevie Ray den 1. juni 2019 på UFC Fight Night 153 .  Han vandt kampen via knockout i første omgang.  Sejren tildelte Santos sin anden Performance of the Night-bonuspris.

Mesterskaber og præstationer

MMA 

 Ultimate Fighting Championship 
 The Ultimate Fighter: Brazil 2 Welterweight Turneringsvinder  
 Performance of the Night (To gange)

Referencer

Eksterne henvisninger 
 

MMA-udøvere fra Brasilien
Jimi Manuwa

Babajimi Abiola " Jimi " Manuwa (født den 18. februar 1980)  er en amerikansk født engelsk MMA-udøver, der konkurrerer i light heavyweightdivision i Ultimate Fighting Championship.  er han #11 på den officielle UFC light heavyweight-rangliste .

Tidlige liv 
Manuwa blev født i Californien og boede der indtil en alder af tre, da hans far flyttede familien tilbage til Nigeria.  Han flyttede til London i England i en alder af 10 år. Han kom i problemer som teenager og færdiggjorde ikke skolen. Efter at være blevet dømt for konspiration mod indbrud blev han sendt i fængsel i 2002 og kom ud i 2003.

MMA-karriere 
Manuwa begyndte at træne MMA i 2007 efter en vægtløftningsskade, hvor han sprængte en brystmuskel. Han træner i øjeblikket på Keddles Gym med Alan Keddle og Dino Miringou og hos Nova Força BJJ med Ricardo da Silva.

Ultimate Fighting Championship 
Efter at have afslået en UFC-kontrakt et par år tidligere, underskrev Manuwa kontrakt med organisationen i juli 2012.

Manuwa fik sin UFC debut mod TUF 8-deltageren Kyle Kingsbury på UFC på Fuel TV 5, hvor han vandt i 2. omgang på TKO da ringlægen stoppede kampen.  Stoppet blev erklæret, efter at Kingsburys venstre øje var svulmet så meget op at det var blevet lukket.

Manuwa mødte Alexander Gustafsson på UFC Fight Night 37 den 8. marts 2014.  Han tabte kampen via TKO i anden omgang.   Begge deltagere blev tildelt en Fight of the Night-bonusprisen for kampen. 

Manuwa mødte Anthony Johnson den 5. september 2015 på UFC 191 .  Han tabte kampen via knockout tidligt i 2. omgang. 

Manuwa mødte Ovince Saint Preux den 8. oktober 2016 på UFC 204 .  Han vandt kampen via knockout i 2. omgang og blev tildelt en Performance of the Night-bonuspris.  

Manuwa mødte Volkan Oezdemir den 29. juli 2017 på UFC 214 . Han tabte kampen via knockout i første omgang. 

Manuwa mødte Thiago Santos den 8. december 2018 på UFC 231.  Han tabte kampen via knockout i 2. omgang. 

Manuwa mødte Aleksandar Rakić den 1. juni 2019 på UFC Fight Night 153.  Han tabte kampen via knockout på grund af et hovedspark i første omgang.

Privatliv 
Manuwas forældre er britiske statsborgere af Yoruba- afstamning. Han blev født i Californien og tilbragte sine tidlige år i Nigeria, før han bosatte sig i London i en alder af 10 år. MTV UK lavede en dokumentar om MMA i Storbritannien, hvor Manuwa, Jack Marshman og Cory Tait blev optaget i optakten til deres kampe og den involverede træning og livsstil. 

I 2014 viste Manuwa sine tatoveringer for PETAs anti-pels "Ink Not Mink" annoncekampagne.  Jimi blev fængslet for sin rolle i et indbrud i 2002. Han blev løsladt i 2003.

Mesterskaber og præstationer

MMA 

 Ultimate Fighting Championship
 Fight of the Night (2 gange) vs. Alexander Gustafsson og Jan Błachowicz
 Performance of the Night (2 gange) vs. Ovince Saint Preux og Corey Anderson
 Ultimate Challenge MMA
 UCMMA Light heavyweight Championship (1 gang, først)
 Fem succesfulde titelforsvar
 MMAjunkie.com
 2018 Round of the Year (1. omgang) vs. Thiago Santos 
 2018 December Fight of the Month vs. Thiago Santos

Referencer

Eksterne henvisninger 
 

MMA-udøvere fra USA
MMA-udøvere fra England
Pages with unreviewed translations